เอเชียรูดระนาว! หวั่นสหรัฐฯเปิดศึกการค้าจีน หลัง “ทรัมป์” ขู่รีดภาษีนำเข้ารอบใหม่
เอเชียรูดระนาว! หวั่นสหรัฐฯเปิดศึกการค้าจีน หลัง "ทรัมป์" ขู่รีดภาษีนำเข้ารอบใหม่
เอเชียรูดระนาว! หวั่นสหรัฐฯเปิดศึกการค้าจีน หลัง "ทรัมป์" ขู่รีดภาษีนำเข้ารอบใหม่
4 พ.ค. 2563

ตลาดหุ้นเอเชีย ณ เวลา 14.40 น. ตามเวลาประเทศไทย เคลื่อนไหวในทิศทางลบ ตามทิศทางดัชนีดาวโจนส์ตลาดหุ้นนิวยอร์กที่ปรับตัวลงลด จากนักลงทุนวิตกเกี่ยวกับความตึงเครียดด้านการค้าครั้งใหม่ระหว่างสหรัฐและจีน หลังจากประธานาธิบดีโดนัลด์ ทรัมป์ ขู่ที่จะเก็บภาษีนำเข้าสินค้าจีนรอบใหม่เพื่อตอบโต้จีนที่เป็นต้นตอของไวรัสโควิด-19 ซึ่งแพร่ระบาด และส่งผลกระทบต่อเศรษฐกิจทั่วโลก
โดยดัชนี HSI ตลาดหุ้นฮ่องกงอยู่ที่ 23,263.16 จุด ลดลง 1,011.43 จุด, -4.10%
ดัชนี TAIEX ตลาดหุ้นไต้หวันอยู่ที่ 10,720.48 จุด ลดลง 271.66 จุด, -2.47%
ดัชนี KOSPI ตลาดหุ้นเกาหลีใต้อยู่ที่ 1,895.37 จุด ลดลง 52.19 จุด, -2.68%
ดัชนี FTSE STI ตลาดหุ้นสิงคโปร์อยู่ที่ 2,570.59 จุด ลดลง 53.64 จุด, -2.04%
ดัชนี FBMKLCI ตลาดหุ้นมาเลเซียอยู่ที่ 1,380.17 จุด ลดลง 27.61จุด, -1.96%
ส่วนดัชนี NIKKEI 225 ตลาดหุ้นญี่ปุ่น และดัชนี SSE Composite ตลาดหุ้นจีนปิดทำการวันนี้
โดยประธานาธิบดีโดนัลด์ ทรัมป์ เปิดเผยว่า รัฐบาลสหรัฐกำลังเตรียมมาตรการตอบโต้จีนเพื่อลงโทษที่จีนเป็นต้นตอที่ทำให้เกิดโรคโควิด-19 ระบาดทั่วโลก โดยบรรดานักลงทุนวิตกเกี่ยวกับการขู่เก็บภาษีนำเข้าสินค้าจีนซึ่งเคยเป็นปัจจัยที่ส่งผลกระทบต่อตลาดอย่างมากในช่วง 2 ปีที่ผ่านมา
ปธน.ทรัมป์ตำหนิรัฐบาลจีนเกี่ยวกับการให้ข้อมูลที่ผิดพลาดเมื่อไวรัสโควิด-19 ระบาดเป็นครั้งแรกที่เมืองอู่ฮั่นของจีน และแพร่ระบาดไปทั่วโลกอย่างรวดเร็ว